# 3. A maxia da voz e das letras

# Conexión

As persoas temos unha das habilidades que nos diferencian dos animais, a comunicación. Na unidade pasada xa viches moitos xeitos de comunicarse. Nesta fase vas aprender a maxia que pode chegar a ter a túa voz e as túas letras.

Comprobarás que a túa voz se pode utilizar para dar mensaxes de formas moi distintas. Daraste conta de que, a pesar de usar a voz, ten que haber unha preparación previa con textos escritos.

Aprenderás que a maneira na que escribes tamén fai chegar as túas ideas e opinións de maneiras moi diversas.

Imos aló!

## Lectura facilitada

As persoas podemos comunicarnos.

É algo que nos fai diferentes dos animais.

Xa sabes moitas formas de facelo.

Agora vas descubrir o poder da túa voz.

Tamén o poder das túas palabras escritas.

A túa voz pode enviar mensaxes de moitos xeitos.

Para usar a voz, ás veces hai que escribir antes.

Verás que a forma de escribir tamén cambia a túa mensaxe.

As túas ideas chegan de xeitos diferentes.

Comezamos!

## Audio

audio/mpeg

# Textos orais e escritos

No anterior tema xa aprendiches os diferentes tipos de comunicación. Os textos son un tipo de comunicación onde podes atopar tamén diferentes tipos: orais ou escritos.

## Os textos orais

Cando te comunicas con outras persoas e expós un tema en tempo real, estarás empregando textos expositivos orais. Normalmente os orais están pensados para usarse nunha situación real ante unha persoa ou unha audiencia.

## Os textos escritos

Existen diversos tipos de textos expositivos escritos semellantes aos orais pero máis elaborados e estruturados. Algún dos exemplos máis coñecidos destes textos escritos son: un folleto, un resumo, un texto escolar ou un artigo de revista.

## Lectura facilitada

No anterior tema

xa aprendiches os diferentes

tipos de comunicación.

Os textos son un tipo de comunicación

onde podes atopar tamén diferentes tipos.

Orais ou escritos.

## Os textos orais

Cando te comunicas con outras persoas

e expós un tema en tempo real,

estarás empregando textos expositivos orais.

Os textos orais están pensados para usarse

nunha situación real ante unha persoa ou unha audiencia.

## Os textos escritos.

Existen diversos tipos de textos expositivos escritos.

Son semellantes aos orais

pero máis elaborados e estruturados.

Algún dos exemplos máis coñecidos son.

Un folleto, un resumo, un texto escolar

ou un artigo de revista.

# Cal vai ser a nosa estratexia?

Para chegar a conseguir o reto temos que ter claro que debemos saber e o que debemos facer:

1. Afonda e coñece os tipos de textos instrutivos e as súas principais características, con especial énfase no texto que ides elaborar.
2. Coñece os aspectos lingüísticos que poden afectar o teu texto.
3. Aprende a escribir mellor e a non ter faltas de ortografía.
4. Deseña a estrutura e contido do teu texto.
5. Revisa e adapta o texto para dalo a coñecer.

## Lectura facilitada

Coñece os tipos de textos instrutivos e as súas características principais.

Presta especial atención ao texto que vas elaborar.

Aprende sobre os aspectos lingüísticos que poden afectar o teu texto.

Practica para escribir mellor e evitar faltas de ortografía.

Deseña a estrutura e o contido do teu texto.

Revisa, e adapta o texto antes de dalo a coñecer.

## Audio

audio/mpeg

Páxina 8 de 39

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)