# 3.3. Textos orais: o debate

## Glosario

## Debate

Definición:

  Acto no que varias persoas expoñen, defenden e tratan con argumentos e puntos de vista un tema de maneira organizada e dirixida.

Exemplo:

  O debate das eleccións será o luns pola noite.

## Persoa moderadora

Definición:

  É a persoa encargada de dirixir, regular e conciliar as persoas nun debate.

Exemplo:

  O moderador deu paso á quenda de preguntas despois da última intervención.

# Os debates

Chegas ao último tipo de texto oral que vas ver neste recurso, os debates. Verdade que non todo o mundo opina da mesma maneira? E seguro que algunha vez intentaches mudar a opinión dunha amiga para xogar a outra cousa, ou incluso a opinión da vosa docente para conseguir unha maior nota. Pois estás a empregar o debate, este tipo de texto oral é o que permite, empregando a exposición ou a argumentación, defender a opinión sobre un tema determinado e lograr convencer a outras persoas.

Por regra xeral, nestes textos, existe dous grupos para debater, unha persoa moderadora e un público ao que dirixirse.

A persoa moderadora é a encargada de dar a palabra ás persoas que van debater, controlar os tempos e manter a orde durante todo o debate.

Como todo tipo de texto, tamén van ter diferentes partes que ides ver a continuación.

## Introdución ou apertura

Na primeira parte a persoa moderadora presentará as participantes do debate, expón o tema e da paso á primeira intervención.

## Exposición

Aquí as persoas encargadas de participar no debate expoñerán os seus puntos de vista e mediante argumentos defenderán as súas ideas. As interaccións que se van producir entre as persoas que debaten nesta parte estarán reguladas pola moderadora.

## Preguntas

Cando se rematen as exposicións, ábrese unha quenda de preguntas, onde as persoas que se atopan no público ou mesmo a moderadora farán cuestións acerca das ideas e puntos de vista defendidos durante todo o debate.

## Conclusión

Para rematar, as persoas que participaron terán uns minutos para pechar o debate dando unha mensaxe final facendo un breve resumo do exposto.

## Lectura facilitada

Verdade que non todo o mundo

opina da mesma maneira?

E seguro que algunha vez

intentaches mudar a opinión doutra persoa.

Pois estás a empregar o debate,

este tipo de texto oral é o que permite,

empregando a exposición ou a argumentación,

defender a opinión sobre un tema determinado

e lograr convencer a outras persoas.

Nestes textos, existe dous grupos para debater,

unha persoa moderadora

e un público.

A persoa moderadora dá a palabra,

controlar os tempos

e manter a orde.

As partes dos debates:

- Introdución ou apertura: a persoa moderadora

presentará as participantes do debate,

expón o tema e

da paso á primeira intervención.

- Exposición: as persoas encargadas de participar no debate

expoñerán os seus puntos de vista e

mediante argumentos defenderán as súas ideas.

- Preguntas: cando se rematen as exposicións,

ábrese unha quenda de preguntas.

- Conclusión: as persoas que participaron terán uns minutos

para pechar o debate

dando unha mensaxe final.

## Audio

audio/mpeg

Páxina 13 de 39

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)