# RETO 2 - Opinamos sobre as saídas

# A liberdade de expresión

A liberdade de expresión e opinión é un principio básico recoñecido por todas as institucións internacionais que sustentan calquera país democrático.

Debedes saber que podedes expresar a vosa opinión libremente sobre calquera tema pero sempre dentro dos parámetros do respecto e as normas de educación. A realización deste reto permitirá que deades a vosa opinión sobre as saídas do voso centro. Estaredes ademais garantido o dereito á información como indica o ODS 16 paz, xustiza e institucións sólidas.

## Lectura facilitada

A liberdade de expresión e opinión é un principio básico.

Está recoñecido por todas as institucións internacionais

que sustentan calquera país democrático.

Podedes expresar a vosa opinión libremente

sobre calquera tema.

Sempre dentro dos parámetros do respecto

e tamén as normas de educación.

A realización deste reto

permitirá que deades a vosa opinión

sobre as saídas do voso centro.

Estaredes ademais garantido

o dereito á información.

Iso indica o ODS 16 paz, xustiza e institucións sólidas.

## Audio

audio/mpeg

# Introdución

Para este reto xa vistes un texto de opinión no apartado 3.6. Tedes que aplicar o aprendido para que todo o alumnado poida saber expresar a súa opinión de maneira coherente e fundamentada. Isto evitará as confusións en calquera situación de comunicación. Ademais, potenciará que vos expresedes de forma libre, razoada e sempre con educación.

Saberedes dar a vosa opinión sobre algún tema importante da escola? Seredes quen de expresarvos de forma escrita con coherencia e cohesión?

Tedes que elaborar un artigo de opinión sobre algunha saída que se realizara no voso centro. Ides recordar a estrutura deste tipo de texto escrito e os consellos de coherencia e cohesión que xa vistes.

## Título

### Consello para ter un título atractivo:

Debe ser breve, recoméndase condensalo nunha pequena frase.

Por exemplo neste título podes ver varias características:

A SAÍDA ESCOLAR COMO PRÁCTICA

Algúns consellos.

- 1. Podedes empregar as maiúsculas para todo o título.

- 2. Non soe levar verbos.

- Por exemplo, fíxate na diferencia con estoutro con verbo.

"A saída escolar é a mellor práctica"

- Elimínase o verbo para conseguir máis brevidade no título.

- 3. Debe ter o menor número de palabras:

"Alumnado navegando cara ao Faro"

- 4. Pode ter ironía ou ser un xogo de palabras:

- Imaxinade, como no exemplo anterior, que o alumnado vai visitar o xornal "Faro de Vigo"

- Están navegando realmente? Foron a un faro de verdade?.

- Como vedes é un xogo de palabras que fai máis atractivo o título.

- 5. Pode ser un refrán, proverbio ou dito que resuma a vosa idea.

"O bo, se breve, dúas veces bo"

## Introdución

### O tema a tratar.

É moi importante introducir o tema neste primeiro parágrafo. Dade a vosa opinión dende o principio deixando claro cal é a vosa postura para que o lector a coñeza. Podedes empezar cunha frase rechamante ou unha pregunta para chamar a atención do lector.

### Recordade que as características deste primeiro parágrafo son:

1º Parágrafo curto.

2º Debe resumir dun xeito breve o que ides contar no resto de apartados.

## Tese

A tese é o eixe central do voso texto de opinión.

Tede coidado para que sexa sólida, clara e persuasiva dedicando tempo a elaborala.

- Dade a vosa postura clara antes de redactar a tese.

- Debe ser precisa e específica, evitando xeneralidades sobre os argumentos que ides empregar.

- A tese debe ser relevante para o tema tratado resumindo a idea principal e sendo significativa para o lector.

- Apoiade a vosa opinión e relacionádea directamente coa idea central.

## Argumento

Nesta parte debedes pescudar e recoller información para basear a vosa tese.

Así poderedes dar argumentos a vosa tese e fundamentar a vosa opinión sobre un tema.

- Investigade e recollede se podedes información do tema en cuestión recadando datos, estatísticas, exemplos e evidencias para apoiar a vosa opinión.

- Empregade fontes fiables e non trolas en Internet: recadade estudos, citas de expertos, informes oficiais para fornecer os vosos argumentos. Ademais debedes sempre indicar a fonte de onde se obtén a información.

- Presentade argumentos lóxicos e coherentes coa conclusión final que queredes presentar.

- Dade exemplos concretos e reais para apoiar os vosos argumentos. Así serán máis comprensibles para o lector.

- Organizade os argumentos de xeito coherente seguindo unha orde para que o lector poda seguir o voso razoamento.

## Conclusión

Para unha boa conclusión é importante resumir os vosos argumentos principais e reafirmar a vosa postura de xeito claro e contundente.

Aquí tedes algúns consellos:

- Resumide os puntos clave que desenvolvestes ao longo do texto.

- Destacade os argumentos máis relevantes que apoian a vosa opinión.

- Repetide de xeito claro cal é a vosa opinión sobre o tema explicando por que creedes que a vosa postura é valida.

- Finalizade a conclusión cunha frase rechamante ou memorable para reforzar a vosa opinión e deixar unha impresión sobre o lector.

## Lectura facilitada

Para este reto xa vistes un texto de opinión no apartado 3.6.

Tedes que aplicar o aprendido

para que todo o alumnado exprese a súa opinión

de maneira coherente e fundamentada.

Isto evitará as confusións

en calquera situación de comunicación.

Ademais, potenciará a vosa expresión de forma libre,

razoada e sempre con educación.

Saberedes dar a vosa opinión

sobre algún tema importante da escola?

Poderedes expresarvos de forma escrita

con coherencia e cohesión?

Tedes que elaborar un artigo de opinión

sobre algunha saída feita no voso centro.

Ides recordar a estrutura deste tipo de texto escrito

e os consellos de coherencia e cohesión vistos.

## Título

### Consello para ter un título atractivo:

Debe ser breve,

recoméndase condensalo nunha pequena frase.

Por exemplo

neste título podes ver varias características:

A SAÍDA ESCOLAR COMO PRÁCTICA

Algúns consellos.

- 1. Podedes empregar as maiúsculas para todo o título.

- 2. Non soe levar verbos.

- Por exemplo, fíxate na diferencia con estoutro con verbo.

"A saída escolar é a mellor práctica"

- Elimínase o verbo para conseguir máis brevidade no título.

- 3. Debe ter o menor número de palabras:

"Alumnado navegando cara ao Faro"

- 4. Pode ter ironía ou un xogo de palabras:

- Imaxinade, como no exemplo anterior,

que o alumnado vai visitar o xornal "Faro de Vigo".

- Están navegando realmente?

Foron a un faro de verdade?.

- Como vedes é un xogo de palabras que fai máis atractivo o título.

- 5. Pode ser un refrán, proverbio ou dito que resuma a vosa idea.

"O bo, se breve, dúas veces bo"

## Introdución

### O tema a tratar.

É importante introducir

o tema neste primeiro parágrafo.

Dade a vosa opinión dende o principio

deixando clara a vosa postura

para que o lector a coñeza.

Empezade cunha frase rechamante

ou unha pregunta para chamar a atención do lector.

### Recordade que as características deste primeiro parágrafo son:

1º Parágrafo curto

2º Debe resumir dun xeito breve o que vas contar no resto de apartados.

## Tese

A tese é o eixe central do voso texto de opinión.

Tede coidado para que sexa sólida, clara e persuasiva

dedicando tempo a elaborala.

- Dade a vosa postura clara

antes de redactar a tese.

- Debe ser precisa e específica.

Evitade xeneralidades sobre os argumentos ou motivos.

- A tese debe ser relevante para o tema tratado.

Así resumides a idea principal importante para o lector.

- Apoiade a vosa opinión e

relacionádea directamente coa idea central

## Argumento

Nesta parte debedes pescudar e recoller información

para basear a vosa tese.

Así, poderedes dar argumentos a vosa tese

e así fundamentar a vosa opinión sobre un tema.

- Investigade e recollede información.

Recadade se atopades datos, estatísticas,

exemplos e evidencias para apoiar a vosa opinión.

- Empregade fontes fiables e non trolas en Internet.

Recadade estudos, citas de expertos,

informes oficiais para fornecer os vosos argumentos.

Ademais indicade sempre a fonte

de onde se obtén a información.

- Presentade argumentos lóxicos e coherentes

coa conclusión final a presentar logo.

- Dade exemplos reais concretos

para apoiar os vosos argumentos.

Así, os vosos argumentos serán máis comprensibles para o lector.

- Organizade os argumentos de xeito coherente

Seguide unha orde para que o lector

poda seguir o voso razoamento.

## Conclusión

Para unha boa conclusión

é importante resumir os vosos argumentos principais.

Reafirmade a vosa postura de xeito claro e contundente.

Aquí tedes algúns consellos:

- Resumide os puntos clave

desenvoltos ao longo do texto.

- Destacade os argumentos máis relevantes

para apoiar a vosa opinión.

- Repetide de xeito claro

cal é a vosa opinión sobre o tema.

Explicade por que creedes na vosa postura.

- Finalizade a conclusión

cunha frase rechamante ou memorable

Así reforzaredes a vosa opinión

e deixaredes unha impresión sobre o lector.

# Folla de recollida e contraste da información

Agora ides recoller toda a información necesaria para poder facer o texto de opinión do voso reto. Para iso, ides empregar a seguinte folla de rexistro de contido. Nela ides buscar información en páxinas web, en libros da biblioteca e preguntado ás persoas da comunidade educativa.

Podedes facelo cos equipamentos de Edixgal ou a man segundo vos indique a vosa mestra ou mestre.

## Usamos o equipamento Edixgal

No voso equipo Edixgal ides abrir a ferramenta de traballo LibreOffice Writer seguindo os pasos xa vistos.

## Utilizamos a folla de contidos

No procesador de textos LibreOffice Writer ides recoller os contidos que precisedes para facer o mellor texto de opinión sobre as saídas da vosa escola. Usade a folla facilitada a continuación para esta tarefa.

Utilizade esta folla para recoller todos os contidos que se vos vaian ocorrendo para a elaboración do voso texto de opinión. Podedes cubrir tantas follas de contidos como precisedes.

Podes descargar a folla e cubrila. Lembra gardala ao remate. Consulta coa mestra ou co mestre o xeito de cubrila.

## Lectura facilitada

Agora ides recoller toda a información necesaria

para poder facer o texto de opinión do voso reto.

Para iso, ides empregar a seguinte folla de rexistro de contido.

Nela ides buscar información en páxinas web,

en libros da biblioteca e preguntado ás persoas da comunidade educativa.

Podedes facelo cos equipamentos de Edixgal ou a man

segundo vos indique a vosa mestra ou mestre.

Con el escribiredes os contidos para o reto.

## Usamos o equipamento Edixgal

Usaredes o voso equipo Edixgal.

Ides abrir a ferramenta de traballo LibreOffice Writer.

Se tedes dúbidas consultade o vídeo.

## Utilizamos a folla de contidos

Usaredes o procesador de textos LibreOffice Writer.

Ides recoller as posibles as situacións

que dificultan a convivencia na aula.

Así faredes unha receita para solucionalo.

Podedes usar a folla de contidos facilitada.

Usade esta folla para o voso traballo.

Serve para organizar a información.

Podedes usar todas as que queirades.

Podes descargar a folla e cubrila.

Lembra gardala ao remate.

Consulta coa mestra ou co mestre o xeito de cubrila.

Páxina 26 de 39

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)